7 syytä lähteä kävelemään | Kuntoplus.fi
1. Mieliala nousee
Harvaa kiukuttaa kävelylenkin jälkeen, vaikka mieli olisi ollut synkkä liikkeelle lähtiessä. Tutkimusten mukaan säännölliset kävelylenkit voivat lievittää masennusta yhtä tehokkaasti kuin lääkkeet.
2. Stressi lievittyy
Säännöllisesti kävelevät ovat todennäköisesti vähemmän stressaantuneita, sillä liikunta vaikuttaa elimistön stressinsäätelyjärjestelmiin. Etenkin luonnossa liikkuminen auttaa mm. laskemaan verenpainetta.
3. Ajatukset selkiintyvät
Raittiissa ilmassa liikkuminen virkistää myös mieltä, ja kävelylenkin aikana voivat myös solmuun menneet ajatukset oieta ja pulmiin löytyä ratkaisu.
4. Luovuus kukoistaa
Kävely voi edistää ongelmien ratkaisun lisäksi tutkitusti myös luovuutta, kun ajatukset pääsevät virtamaan vapaasti.
Oxfordin yliopiston tutkimuksen mukaan säännöllisesti liikkuvilla on vahvemmat luut kuin liikunnan karttajilla. Erityisesti lajit, joissa luustoon kohdistuu tärähdyksiä, ovat mainioita luiden vahvistamiseen. Ota siis kävelylenkillä välillä vaikkapa muutama sivuloikka!
6. Keskittymiskyky paranee
Työmatkat kannattaisi tehdä mahdollisuuksien mukaan kävellen tai pyöräillen. Kävely ja pyöräily töihin auttaa nimittäin tutkitusti keskittymään paremmin työpäivän aikana.
7. Ystävyys lujittuu
Kävelylenkki ystävän kanssa tarjoaa terveyshyötyjen lisäksi myös mahdollisuuden pysyä ajantasalla toisen kuulumisista ja vahvistaa luiden lisäksi ystävyyttä.